R: Nu, nu vindem panouri solare. Dar preocuparea pentru energia solară este simplă: oferă independență! Nu depinzi de vreun mare furnizor de energie electrică, nu trebuie să plătești lunar o factură din ce în ce mai mare, nu dai banii aiurea pe avize și acorduri de la Electrica exact atunci când ai cea mai mare nevoie de ei (când îți construiești casa), etc. Ai soare – ai energie! In plus, prețul la panourile solare a scăzut foarte mult pentru că tehnologia se îmbunătățește continuu astfel încât devine o alegere rațională. Acum 10 ani costul unui asemenea sistem era unul prohibitiv (peste 15-20.000 €). Astăzi poți relaxat să ai un sistem de 3-4.000€ care să îți “ducă” o casă. Peste 5-7 ani, când te vei apuca de construit, o să poți cu 2.000€ să ai independența energetică totală și costuri minime pentru investiția ta. Noi credem și susținem ca solutiile independente de alimentare cu energie sunt cele mai bune pe termen lung. Dacă un client dorește sa se racordeze la Electrica, cel mai probabil o va putea face, dar cu niște costuri ce pot fi uneori destul de mari (și pe care nu le mai poți recupera, pentru ca pe banii tăi faci o instalație pe care o donezi către Electrica a doua zi după inaugurare!). De aceea este cel mai rațional ca aducerea unor asemenea utilități să fie făcută de tot grupul de proprietari, cel mai bine împreună cu Primăria Comunei mai ales în proiectele mari, unde costurile sunt sau pot fi semnificative. De exemplu, la proiectul La Dumbrava, în zona de langa DN1 a proiectului trece o linie de 20 kVA a Electrica. În măsura în care dorești o racordare imediată, noi credem ca nu e o problema, odată obținută o autorizație de construire și parcurs tot circuitul de avizare (cu studiu de soluție, instalarea unui transformator, licitație de execuție la Electrica, etc.) Credem că totuși costurile de racordare poate va vor orienta și spre soluții alternative, de genul panouri solare off-grid, care ajung ca și sume să fie (cel puțin în următorii 3-5 ani, estimăm noi) cam la același nivel ca și racordarea la grid. Sunt chiar unele soluții curente (oct 2017) de la 350 € pentru 500Wh (doua becuri, un laptop și un TV, într-o casa de vacanta) până la 5.000 € pentru 5 KWh (o casa cu 7-8 camere și 25 consumatori (frigider, plita electrica, cuptor electric, 10-15 becuri aprinse simultan etc … deci complet echipată utilitar). Suntem avocații unor astfel de soluții, care ne permit să economisim mulți bani pe termen lung.